അസമില് നിര്ത്തിയിട്ടിരുന്ന ട്രക്കുകള് അഗ്നിക്കിരയാക്കി അഞ്ചുമരണം അസമിലെ ദിമ ഹസാവോ ജില്ലയില് കല്ക്കരി ട്രക്കുകള്ക്ക് തീവെച്ചു. സംഭവത്തില് അഞ്ചുപേര് കൊല്ലപ്പെട്ടു. ദിമാസ നാഷനല് ലിബറേഷന് ആര്മിയുടെ നേതൃത്വത്തിലായിരുന്നു അക്രമം. ദിയുന്മുഖ് പൊലീസ് സ്റ്റേഷനില്നിന്ന് അഞ്ച് കിലോമീറ്റര് അകലെ രങ്കേര്ബീല് പ്രദേശത്താണ് സംഭവം. ഇവിടെ നിര്ത്തിയിട്ടിരുന്ന ട്രക്കുകളിലേക്ക് അക്രമികള് നിറയൊഴിക്കുകയായിരുന്നു. രണ്ടു ട്രക്ക് ഡ്രൈവര്മാര് വെടിയേറ്റ് മരിക്കുകയും ചെയ്തു. ട്രക്കുകള് കത്തിച്ചതിന്റെ ഇടയില്പ്പെട്ടാണ് മറ്റ് മൂന്നുമരണം സംഭവിച്ചത്. Read Also : ഇന്ത്യക്കാരെ ബന്ദികളാക്കിയിട്ടില്ല വാര്ത്ത നിഷേധിച്ച് താലിബാന് അക്രമികള്ക്കായി തിരച്ചില് ഊര്ജ്ജിതമാക്കിയതായി പൊലീസ് പറഞ്ഞു. പ്രദേശത്ത് നിരീക്ഷണം കടുപ്പിച്ചതായും പൊലീസ് വ്യക്തമാക്കി. അക്രമികള് തങ്ങളോട് പണം ആവശ്യപ്പെട്ടതായി ട്രക്ക് ഡ്രൈവര്മാര് പൊലീസിനോട് പറഞ്ഞു. പൊലീസ് സുരക്ഷ ഉറപ്പാക്കണമെന്നും അവര് ആവശ്യപ്പെട്ടു. Read Also : എല്ലാ സൈനിക വിഭാഗങ്ങളിലും സ്ത്രീ പ്രാതിനിധ്യം ഉറപ്പാക്കും സൈനിക് സ്കൂളില് പെണ്കുട്ടികള്ക്കും പ്രവേശനം : പ്രധാനമന്ത്രി Story Highlight: Five truckers killed by militants in Assams Dima Hasao